‘จีน-รัสเซีย’ จวกยุทธศาสตร์ความมั่นคง ‘ทรัมป์’ ยึดแนวคิด ‘สงครามเย็น’ และ ‘จักรวรรดินิยม’
จีนและรัสเซียออกมาประณามแผนยุทธศาสตร์ความมั่นคงแห่งชาติฉบับใหม่ของประธานาธิบดีสหรัฐอเมริกา ว่าเป็นการเผยจุดยืนแบบสงครามเย็นและจักรวรรดินิยมเมื่อวันจันทร์ที่ผ่านมา (18 ธ.ค.) ตามเวลาท้องถิ่นอเมริกา โดนัลด์ ทรัมป์ ประธานาธิบดีสหรัฐอเมริกา ได้เผยยุทธศาสตร์ความมั่นคงฉบับใหม่ พร้อมกล่าวว่า จีนและรัสเซียถือเป็น คู่แข่งทางอำนาจ และ ภัยต่ออิทธิพล คุณค่า และความรุ่งเรืองของอเมริกาเอกสารยุทธศาสตร์ความยาว 68 หน้า มีการแจกจ่ายต่อผู้สื่อข่าวก่อนที่ทรัมป์จะขึ้นปราศรัย ณ กรุงวอชิงตัน ดี.ซี. โดยเนื้อหาฉบับนี้มีการใช้เวลาร่างนาน 11 เดือน ภายใต้แนวคิด อเมริกามาก่อนหลังถ้อยแถลงดังกล่าว วานนี้ (19 ธ.ค.) ฮั่ว ชุนหยิง โฆษกกระทรวงต่างประเทศจีน ได้ออกมาเตือนสหรัฐฯ ว่า ควรละทิ้งแนวคิดแบบสงครามเย็นและแนวคิดแบบผู้ชนะกินรวบได้แล้วจีนจะทำการป้องกันอธิปไตย ความมั่นคง และสิทธิในการพัฒนาของตนเองอย่างเด็ดขาด โฆษกหญิงกล่าว ไม่ควรมีใครที่จะมาจินตนาการคาดหวังให้จีนทนกล้ำกลืนต่อสิ่งที่กระทบต่อผลประโยชน์ของพวกเราเองด้านโฆษกทำเนียบประธานาธิบดีรัสเซีย ดมิทรี เพสคอฟ (Dmitry Peskov) เรียกเอกสารฉบับดังกล่าวว่า มีแนวคิดแบบจักรวรรดินิยมอย่างชัดเจน และแสดงให้เห็นว่า รัฐบาลทรัมป์ยืนกรานจะไม่ละทิ้งแนวคิดแบบโลกขั้วเดียวไปเพสคอฟชี้ว่า รัฐบาลรัสเซียไม่สามารถที่จะยอมรับมุมมองที่มองประเทศของพวกเขาในฐานะภัยคุกคามได้ อย่างไรก็ตาม เขากล่าวว่า มีเนื้อหาบางประการในเชิงบวก โดยเฉพาะความพร้อมที่จะร่วมมือในด้านต่างๆ ที่สอดคล้องต่อผลประโยชน์อเมริกาสำหรับประเด็นระหว่างจีนและสหรัฐฯ จาง ป๋อฮุ่ย (Zhang Baohui) ศาสตราจารย์รัฐศาสตร์ประจำมหาวิทยาลัยหลิ่งหนาน (Lingnan) ในฮ่องกง กล่าวว่า ความร่วมมือระหว่างทรัมป์และสี จิ้นผิง ประธานาธิบดีของจีนได้ตายลงไปแล้วศาสตราจารย์รายนี้มองว่า สหรัฐฯ จะกลับไปสู่จุดมาตรฐานที่มีระหว่างสองประเทศมาก่อนหน้านี้ หลังจากที่ทรัมป์พิจารณาแนวทางสันโดษที่ไปทางเดียวกับนโยบายหาเสียง อเมริกามาก่อน ของเขาในตอนนี้ นโยบายต่างประเทศของทรัมป์จะกลับไปสู่แบบมาตรฐานที่สหรัฐฯ แสดงออกในเวทีโลกมาตั้งแต่ปี 1945 ที่จะพยายามรักษาความเป็นหนึ่งและมองมหาอำนาจอื่นในฐานะผู้ท้าทายอำนาจ ศาสตราจารย์รัฐศาสตร์จีนกล่าวPhoto: AFPอ้างอิง:
หลังถ้อยแถลงดังกล่าว วานนี้ (19 ธ.ค.) ฮั่ว ชุนหยิง โฆษกกระทรวงต่างประเทศจีน ได้ออกมาเตือนสหรัฐฯ ว่า ควรละทิ้งแนวคิดแบบสงครามเย็นและแนวคิดแบบผู้ชนะกินรวบได้แล้วด้านโฆษกทำเนียบประธานาธิบดีรัสเซีย ดมิทรี เพสคอฟ เรียกเอกสารฉบับดังกล่าวว่า มีแนวคิดแบบจักรวรรดินิยมอย่างชัดเจน และแสดงให้เห็นว่า รัฐบาลทรัมป์ยืนกรานจะไม่ละทิ้งแนวคิดแบบโลกขั้วเดียวไปเพสคอฟชี้ว่า รัฐบาลรัสเซียไม่สามารถที่จะยอมรับมุมมองที่มองประเทศของพวกเขาในฐานะภัยคุกคามได้ อย่างไรก็ตาม เขากล่าวว่า มีเนื้อหาบางประการในเชิงบวก โดยเฉพาะความพร้อมที่จะร่วมมือในด้านต่างๆ ที่สอดคล้องต่อผลประโยชน์อเมริกา